72. sjednica Učiteljskog vijeća, 10. prosinca 2020. u 13,00 sati

Nazočni: Zorica Bruketa, Tatjana Jergan Botunac, Silvana Milišić Šoša, Ivana Šoša Tošić, Grgo Ivković, Miljenko Bajat, Gordana Cecić, Alfredo Patrk, Lorena Čanković, Nives Rački Ante Buturić, Igor Cecić

Nenazočni: Hrvoje Šteko i Branka Milković-Dolički

Dnevni red:

1. Usvajanje zapisnika 71. sjednice Učiteljskog vijeća

2. Izbor članova Školskog odbora iz reda učitelja

3. Razno

V.d. ravnatelja je dao dnevni red na glasanje te je jednoglasno prihvaćen

ad 1) Zatim je v.d. ravnatelja dao na usvajanje zapisnik sa 71. sjednice koji je jednoglasno usvojen

ad 2) Pristupilo se proceduri izbora dvaju predstavnika učitelja za članstvo u Školskom odboru, na sljedeći način:

* Učiteljsko vijeće imenovalo je tročlano izborno povjerenstvo u sastavu:

predsjednik: Alfredo Patrk

članovi: Lorena Čanković i Nives Rački

* Učitelji su predlagali kandidate za izbor. Imena predloženih kandidata napisana su na školsku ploču: Zorica Bruketa, Ante Buturić i Grgo Ivković
* Po završetku kandidiranja, temeljem popisa kandidata, izborno povjerenstvo je sastavilo izbornu listu po abecednom redu: 1) Bruketa Zorica, 2) Buturić Ante i 3) Ivković Grgo
* Po utvrđivanju izborne liste izborno je povjerenstvo:
* utvrdilo birački popis,
* izradilo isti broj glasačkih listića kao broj birača,
* na listićima napisalo naznaku da se izbor odnosi na kandidate za Školski odbor i izbornu listu kandidata,
* Vršitelj dužnosti ravnatelja je numerirao i pečatom ovjerio svaki glasački listić.
* Pristupilo se tajnom glasanju, kojemu su bili prisutni svi članovi izbornog povjerenstva. Birači su pojedinačno pristupali, predsjednik biračkog povjerenstva upisao je birača u birački popis, dao mu glasački listić i objasnio način glasanja (zaokružuje se dva od ponuđenih rednih brojeva).
* Po završetku glasanja, izborno je povjerenstvo:
* utvrdilo da je glasanje pravovaljano jer je pristupila natpolovična većina članova UV
* prebrojalo glasove s važećih listića ( 9 važećih, 2 nevažeća)
* sastavilo listu kandidata prema broju dobivenih glasova:

Zorica Bruketa – 9 glasova
Ante Buturić – 8 glasova
Grgo Ivković – 1 glas

Učiteljsko vijeće prihvatilo je listu kandidata za članove Školskog odbora i za članove ŠO iz reda Učiteljskog vijeća imenovalo: Zoricu Bruketu i Antu Buturića

ad 3) Razno

Vršitelj dužnosti ravnatelja je učiteljima podijelio obrasce Individualni plan i program permanentnog usavršavanja i dao upute o popunjavanju i roku predaje (do 15. prosinca 2020.).

V. d. ravnatelja osvrnuo se na nedavni stručno-pedagoški nadzor više savjetnice s AZOO, A. Hergešić i njezine osnovne primjedbe u vezi količine i upisivanja ocjena i ostalih podataka u e-Dnevnik, posebno na Pravilnik o načinima, postupcima i elementima vrednovanja učenika u osnovnoj i srednjoj školi i izmjene i dopune istoga, gdje se u više navrata spominje i posebnost ocjenjivanja u umjetničkim školama, a također i tri pristupa vrednovanju: vrednovanje za učenje, vrednovanje kao učenje, vrednovanje naučenog.

Na prijedlog v. d. ravnatelja, Učiteljsko vijeće je odlučilo da će cijena ispita za osobne potrebe, koje po Statutu škola može provoditi, biti 300,00 kn po pojedinačnom ispitu. Ovu odluku šalje se na suglasnost Osnivaču.

Učiteljsko vijeće se složilo da ove nastavne godine nije nužno izdavanje opisnih ocjena na polugodištu, jer su svi podaci roditeljima dostupni kroz e-Dnevnik.

V. d. ravnatelja je dao informaciju zaprimljenu od MZO o mogućnosti besplatnog cijepljenja protiv gripe za djelatnike u sustavu, te zamolio sve zainteresirane da mu se jave najkasnije do sutra, 11. prosinca 2020. u 10 sati.

Zapisnik sastavio: Ante Buturić

KLASA: 003-01/20-01/31

URBROJ: 2198-1-47-20-01

U Zadru, 10. prosinca 2020.